
Rhan 1: 

Gall cael arweinydd catalytig mewn lleoliad blynyddoedd cynnar bod o fudd i’r lleoliad ei hun, yr ymarferwyr a’r plant a theuluoedd y plant sydd yn ei mynychu. Creda nifer o bobol bod arweinydd catalytig yn arweinydd neu reolwr lleoliad ond gall arweinydd catalytig fod yn unrhyw aelod o staff yn y lleoliad ac nid yw yn unrhyw beth i wneud gyda theitl ac awdurdod yn ôl Toomer ( dim dyddiad, dyfynnwyd yn K@W, 2018 ). Dywed Connor (2013) mae arweinydd catalytig yw'r person cyntaf i ddechrau gweithio yn wahanol. Noda Powers ( 2017 ) mae arweinydd catalytig yw rhywun yn y lle gwaith sydd yn tanio gweithred yn eraill ac yn gwybod sut i gymell eraill. Wrth weithio gydag unigolyn fel hyn, gall nifer o bobol ei weld fel math o fodel rôl ac yn rhywun y maent yn gallu troi at i ofyn cwestiynau neu i droi atynt pan maent yn edrych am gymorth.
     Mae yna nifer o fuddion o gael arweinydd catalytig mewn lleoliadau blynyddoedd cynnar. Noda Lalonde ( 2017 ) mae un o’r buddion o gael arweinydd catalytig yw ei bod yn unigolyn sydd yn edrych ar bethau yn bellach nag unigolion eraill. Mae cael y sgil yma o fudd mawr i’r unigolyn a hefyd i’r lleoliad maent yn gweithio ynddo, gan ei fod yn gallu cynnig syniadau efallai na fyddai eraill wedi meddwl amdano.  Mae hyn yn galluogi i’r plant yn y lleoliadau cael y cyfleoedd efallai na fyddent yn ei gael mewn lleoliadau arall. Mae hyn hefyd yn rhoi cyfle i aelodau o staff arall yn y lleoliad i ofyn am gymorth ar sut y gallant nhw wella ei ymarfer ac i wthio mwy fel arweinydd catalytig.
        Er hynny mae yna dal nifer o heriau o fod yn arweinydd catalytig. Noda Financier Worldwide Magazine ( 2019 ) mae un o’r heriau y gall arweinydd catalytig ei wynebu bydd i arwain tîm a’i datblygiad trwy fentora a hyfforddi. Gall hyn fod yn her i arweinydd catalytig gan, fel yr ydym wedi gweld, nid yw arweinydd catalytig pob amser yn rhywun yn uwch yn y tîm, felly gall rhai aelodau o staff ddim bod yn rhy hapus o dderbyn y cyngor sydd yn cael ei rhoi gan ei nad yw wedi dod oddi wrth rywun sydd yn rhan o’r uwch dîm. Gall hyn creu tensiwn yn y lle gwaith a all hyn amharu ar ba mor effeithiol mae’r tîm yn gweithio gyda’i gilydd. Dywed Catalyst Constellations ( dim dyddiad ) hefyd, bod arweinwyr catalytig yn gallu cael rhai aelodau o staff i ddod ymlaen o’r tu ôl. Dywed gan fod gydag arweinydd fel hyn y sgiliau i weld cyfleoedd sydd yn gallu dod o wahanol sefyllfaoedd sydd yn digwydd, mae’n gyffredin iawn iddynt anghofio nad oes gan bawb yr un sgiliau ac sydd gyda nhw ac yna ddim yn rhannu'r camau maent yn bwriadu eu cymryd gyda gweddill y tîm. Gall hyn wneud aelodau arall o’r tîm i deimlo’n is nag eraill ac i deimlo fel ei bod yn cael ei gadael allan o ddigwyddiadau a thrafodaethau pwysig yn y lleoliad.

Mae yna nifer o arddulliau o arwain yn ogystal ag arweinyddiaeth gatalytig. Enghraifft o rhai o’r arddulliau arwain, yn ôl Martinuzzi ( 2021 ) yw “ Autocratic, Democratic a Laissez-Faire “. Mae Cherry 
( 2020 ) yn egluro arweinyddiaeth awtocratig fel arddull lle mae un person yn rheoli dros bob penderfyniad a ddim yn derbyn mewnbwn oddi wrth eraill. Yn wahanol i hyn mae arweinydd democratig yn annog nifer o bobol i fod yn rhan o wneud penderfyniadau ( Lee, 2020 ). Dywed WGU ( 2020 ) bod arweinwyr “ Laissez- faire “ gydag agwedd o ymddiried a dibyniaeth ar ei gweithwyr ac yn gadael iddyn nhw ddefnyddio eu sgiliau i gyrraedd targedau.
       Mae arweinydd catalytig ac arweinydd awtocratig yn ddau arddull o arwain sydd yn cael eu gweld fel rhai gwahanol iawn i’w gilydd. Ond, gall rhai dadlau bod yna ffactorau o’r ddau sydd yn debyg i’w gilydd hefyd. Eglurir Wilson ( dim dyddiad ) arweinydd catalytig fel unigolyn sydd gyda rheolaeth o rannu allan llwyth gwaith a chyfrifoldebau. Gall rhai amau mae dyma beth mae arweinydd catalytig yn gwneud gan ei bod nhw yn dod yn rhyw fath o arweinydd ond efallai bod arweinydd awtocratig yn gwneud hyn mewn ffordd fwy llym. Un gwahaniaeth amlwg sydd rhwng y ddau ddull o arweinydd yma yw bod arweinydd catalytig yn cael ei weld fel rhywun mae’r aelodau o staff arall yn gallu mynd at i ofyn am gymorth i wella ei ymarfer. Yn wahanol i hyn nid yw arweinydd awtocratig yn rhoi unrhyw adborth i’w gweithwyr na chwaith yn cydnabod unrhyw waith da a gall hybu moral ( The Economic Times, 2022 ).
     Mae yna lawer fwy o debygrwydd rhwng arweinydd catalytig ac arweinydd democratig na sydd rhwng un catalytig ac awtocratig. Dywed The Luke Centre For Catalytic Leadership ( dim dyddiad ) bod arweinydd catalytig yn rhywun sydd yn
“ Leading from Personal Passion and Strength of Character “ a dywed Wilson ( dim dyddiad ) bod arweinydd democratig yn “ drawing on wider pool of experience and opinion”. Mae hyn yn golygu bod y ddau fath o arweinydd yma yn gallu gweld y pwysigrwydd o roi tasgau i’r bobol sydd gyda mwyaf o arbenigedd yn yr ardal hynny sydd yn mynd i gael y canlyniadau gorau i’r lleoliad. Mae’r arddull yn fuddiol i leoliadau blynyddoedd cynnar gan os yw pob aelod o staff yn gyfrifol o dasgau sydd yn cyd-fynd gyda’i diddordebau a’i gryfderau unigol hwy, yna bydd y plant yn y lleoliad yn cael y canlyniad gorau allan ohono a all hyn eu helpu nhw i gryfhau eu datblygiad mewn ffordd fwy effeithiol.

Mae yna nifer o rwystrau a all atal rhywun o fod yn arweinydd catalytig yn lleoliadau blynyddoedd cynnar. Yn ôl McDowell ( 2012 ) mae arweinydd catalytig yn dod a newid i leoliad yn araf ac yn gamau bach. Gall hyn fod yn anodd mewn lleoliad blynyddoedd cynnar gan fod nifer o leoliadau blynyddoedd cynnar yn cael newid mewn staff yn aml iawn. Gall hyn gwneud gwaith arweinydd catalytig yn heriol gan fod rhaid i dîm dod i’w adnabod ei gilydd yn gyntaf cyn iddynt allu gweithio gyda'i gilydd mewn ffordd effeithiol. Gyda newid yn y tîm hefyd gall hyn golygu bod gobeithion arweinydd catalytig ddim yn cael ei gyflawni gan fod y staff newydd ddim yn cytuno gyda’r ffordd mae’r arweinydd am wneud pethau. Gan fod arweinydd catalytig ddim yn arweinydd iawn y lleoliad gall staff newydd feddwl bod yr unigolyn yn ceisio fod yn awdurdodol a ddim am wrando arnynt.
        Rhwystr arall a all arweinydd catalytig wynebu yw diffyg hyder. Er bod gan arweinwyr catalytig nifer o syniadau da gall yr unigolyn dal diffyg hyder i leisio ei barn i eraill. Dywed Emplify ( dim dyddiad ) bod sicrhau bod llais pawb yn cael ei glywed yn y lle gwaith yn creu amgylchedd hapus, cynhyrchiol a bydd yn fwy parod i gymryd rhan. Mae gwneud hyn yn bwysig oherwydd dywed CIPD ( 2021 ) bod staff sydd yn teimlo fel bod ei llais yn cael ei glywed yn teimlo’n werthfawr, cynnydd ym malchder yn ei swydd ac yn creu fwy o gyfleoedd i ddatblygu.
       Ffordd effeithiol y gall arweinwyr lleoliadau blynyddoedd cynnar hybu ymarferwyr i weithio i’w lefel gorau posib, a all yna ddilyn at fwy o ymarferwyr yn datblygu i fod yn  arweinwyr catalytig yw sicrhau bod pob ymarferydd yn mynychu hyfforddiant yn aml. Un o fanteision sicrhau bod ymarferwyr yn mynychu hyfforddiant yn aml yn ôl James ( 2017 ) yw ei bod yn lleihau'r trosiant yn staff. Dywed bod hyn yn lleihau trosiant gan ei bod yn rhoi hyder i’r ymarferwyr ei bod yn gweithio mewn lleoliad sydd yn cymryd diddordeb yn ei ymarfer ac yn gwneud popeth yn ei gallu i gadw gwella ymarferion ei staff. Dywed Pacey ( dim dyddiad ) bod mynd ar hyfforddiant yn creu cyfle i ymarferwyr i rannu profiadau ei hun sydd yn helpu eraill i wella ei sgiliau er mwyn teimlo yn ymarferydd mwy effeithiol a cyflawn. Mae cyfleoedd fel hyn yn gyfnodau lle mae arweinwyr catalytig yn gallu dangos ei gallu tra yn cadw lan gyda'r newidiadau diweddaraf ac yn gwella’r ansawdd o ofal sydd yn cael ei gynnig i’r plant a’u teuluoedd.


Mae gan ymarferwyr blynyddoedd cynnar dyletswydd i’r plant a’u teuluoedd sydd yn mynychu ei lleoliad i baratoi'r plant ar gyfer popeth a fydd angen arnynt ym mywyd ysgol a bellach ymlaen. Un peth mae ymarferwyr blynyddoedd cynnar yn gwneud yw sicrhau bod gan y plant y sgiliau sydd angen arnynt. Mae’n bwysig bod ymarferwyr blynyddoedd cynnar yn sicrhau hyn gan, fel dywed raisingchildren.net.au ( dim dyddiad ), mae'r pum mlynedd gyntaf ym mywyd plentyn yw y rhai mwyaf pwysig. Dywed mai dyma pryd mae plant yn dysgu sut i gyfathrebu, meddwl a chymdeithasu a hefyd yn tyfu yn ffisegol ag yn emosiynol. Un sgil sydd yn bwysig iawn yw bod plant yn dysgu sut i’w defnyddio ac i’w gwneud yn ffordd effeithiol yw ei sgiliau cyfathrebu. Dywed KUMON ( 2021 ) bod y gallu i gyfathrebu yn sgil hanfodol sydd yn gwella ansawdd bywyd plentyn. Os yw plentyn yn gallu cyfathrebu yn effeithiol bydd yn helpu iddynt i greu perthnasoedd yn well gyda’r bobol o’i amgylch, mae hyn yn cynnwys eu teulu adref, ffrindiau yn yr ysgol a phobol o’i amgylch yn y gymuned.
   Sgil arall dylai ymarferwyr blynyddoedd cynnar ei sicrhau yw ei bod yn helpu'r plant yn ei gofal i ddatblygu yw sut i wneud penderfyniadau dros ei hun. Mae hyn yn sgil defnyddiol i blant i ddatblygu gan fydd rhaid iddyn nhw wneud pob penderfyniad dros  ei hun pan yn oedolyn ac felly mae’n syniad da i ddechrau datblygu’r sgil o oedran ifanc fel ei bod yn dod yn sgil gryf. Mae nifer o oedolion yn rhwystro eu plant rhag datblygu'r sgil yma heb feddwl gwneud hynny. Dywed Gutierrez ( 2012 ) bod oedolion yn aml yn ceisio atal eu plant rhag gweld unrhyw anghytuno neu wrthdaro. Nid yw pob oedolyn yn gadel i’w plant i wneud penderfyniadau dros eu hun ac yn ei wneud iddynt, gall hyn fod oherwydd ei bod yn meddwl bod y plentyn yn rhy ifanc i wneud y penderfyniad neu efallai maent yn credu bod ganddyn nhw ddyletswydd i wneud y penderfyniadau drostynt fel bod dim niwed neu beryg yn dod i’r plentyn.
       Gall ymarferwyr blynyddoedd cynnar helpu plant i ddatblygu'r sgil yma trwy roi opsiynau iddynt trwy gydol y dydd, er enghraifft os oes yna ddau blentyn am chwarae gyda’r un tegan yna gall ymarferydd ei helpu nhw ar sut y gallant ddatrys y broblem neu i rannu'r tegan a’i chwarae'r un pryd gyda’i gilydd.


     


Rhan 2

Mae bod yn ymwybodol o hawliau’r plant yn ein gofal yn rhan bwysig o fod yn ymarferydd blynyddoedd cynnar effeithiol. Dywed Amnesty International UK ( 2021 ) bod hawliau plant yn amddiffyniadau hanfodol angenrheidiol sydd yn cael eu rhoi i blant a phobol ifanc o enedigaeth tan ei fod yn ddeunaw mlwydd oed. Ychwanegwyd Children’s Rights Alliance ( dim dyddiad ) bod yr hawliau yma, sydd wedi ei gosod gan Y Confensiwn Y Cenhedloedd Unedig ar Hawliau Plant, yn cynnwys yr hawl i iechyd, addysg, bywyd teulu, chwarae a hamdden, ansawdd dda o fywyd ac i gael ei amddiffyn o niwed a cham-drin. Dywed nidirect ( dim dyddiad ) mae ‘confensiwn ‘ yw cytundeb rhwng gwledydd i ddilyn yr un gyfraith. Mae’r confensiwn yma yn cynnwys pumdeg pedwar erthygl sydd yn cwmpasu pob agwedd o fywyd plentyn ac yn egluro i oedolion a llywodraethau bod angen gweithio gyda’i gilydd i wneud yn siŵr bod pob plentyn yn gallu mwynhau ei hawliau ( unicef, dim dyddiad ). Dywed Comisiynydd Plant Cymru
( dim dyddiad ) bod yna bwyllgor o arbenigwyr sydd yn edrych ar sut mae’r gwledydd sydd wedi cytuno i’r confensiwn yn ei weithredu, gelwir y pwyllgor yma yn Pwyllgor y Cenhedloedd Unedig ar Hawliau’r Plentyn.

Erbyn heddiw mae Cymru wedi cael tri Chomisiynydd Plant Cymru ac yn barod i dderbyn ei pedwerydd yn yr wythnosau i ddod. Y Comisiynwyr sydd wedi bod yng Nghymru hyd yma yw Peter Clarke, Keith Towler ynghyd a’r un presennol sef Sally Holland a Chomisiynydd nesaf Cymru fydd Rocio Cifuentes. Dywed Cyngor Bro Morgannwg ( dim dyddiad ):
“ The post of Children's Commissioner for Wales was established under the Care Standards Act 2000 and the remit for the post was extended by the Children's Commissioner for Wales Act (2001). Wales was the first country in the UK to have an independent Children's Commissioner - a lead followed by the other nations. “ 
Fe ddaeth y swydd o Gomisiynydd Plant Cymru dod o’r “ Waterhouse Inquire “. Roedd yr ymholiad yma wedi cael ei orchymyn gan y Llywodraeth gan ei bod wedi dod i glawr bod pobol yn ymwybodol o’r ffaith bod plant yng Ngogledd Cymru wedi bod yn cael eu cam-drin yn rhywiol yng nghartrefi plant yn y 1970au a 1980au ( The National Archives, 2012 )

Y Comisiynydd cyntaf a gafodd ei apwyntio yng Nghymru oedd Peter Clarke. Roedd Peter Clarke yn Gomisiynydd Plant Cymru rhwng 2001 a 2008 ond am y flwyddyn ddiwethaf Peter Clarke fel comisiynydd fe wnaeth ei dîm cymryd drosodd gan fu farw Peter Clarke cyn iddo orffen y swydd. Cyn dod yn Gomisiynydd roedd Peter Clarke yn gweithio fel cyfarwyddwr Childline. Dywed Thome ( 2001 ) roedd Clarke yn gyson yn dweud bod angen i faterion oedd yn effeithio plant fel arfer yn cael eu trafod heb gynnwys y plant oedd yn cael ei gynnwys, felly dywed Clarke y byddai plant yn rhan hanfodol ac yn cymryd rhan yn pob apwyntiad. Yn 2002 fe wnaeth Peter Clarke adolygu'r “ Advocacy, Whistleblowing and Complaint Arrangements “ a chael plant ei hun  i fod yn rhan o’r proses.
     Fel y gallwn weld roedd Peter Clarke yn gweld y pwysigrwydd o sicrhau bod llais pob plentyn yn cael ei glywed a bod angen i bobol o amgylch y plentyn i wrando arnynt. Trwy wneud hyn roedd Peter Clarke y sicrhau bod pob plentyn yn cael defnyddio Erthygl 12 o’r hawliau sydd wedi eu gosod gan y Confensiwn y Cenhedloedd Unedig ar Hawliau Plant sydd yn dweud bod gan bob plentyn “ Eich hawl i ddweud beth ddylai digwydd ac i rywun i wrando arnoch.” Oherwydd gwaith Peter Clarke yn pwysleisio ar wrando ar lais y plentyn, mae lleoliadau blynyddoedd cynnar yn cael y plant i leisio eu barn am nifer o bethau yn y lleoliad er enghraifft, strwythur y dydd a chael y plant i fod yn rhan o gynllunio gweithgareddau. Mae hyn yn sicrhau bod y plant yn gyfforddus yn y lleoliadau gan fod y gweithgareddau yn cyd-fynd gyda’i diddordebau. Dywed Happy Kids ( dim dyddiad ) os yw plant yn hapus yn eu lleoliad blynyddoedd cynnar yna maent yn fwy tebygol o ddatblygu ei sgiliau yn well o’r gweithgareddau sydd yn cael eu cynnig gan ei bod yn fwy parod i gymryd rhan.
      Er mwyn sicrhau bod pobol tu hwnt i ymarferwyr blynyddoedd cynnar yn ymwybodol o bwysigrwydd o adael plant i leisio eu barn ac i rywun i wrando ar yr hyn sydd ganddynt i ddweud. Un ffordd y gallwn wneud hyn yw trwy hysbysebu mwy gyda phosteri neu hysbysebion. Gall lleoliadau blynyddoedd cynnar ac ysgolion cael arwyddion o amgylch eu lleoliadau fel bod y  rhieni yn gallu darllen am y pwysigrwydd pryd y maent yn dod i gasglu eu plant.

Ar ôl i Peter Clarke orffen ei amser fel Comisiynydd Plant Cymru fe wnaeth Keith Towler cymryd y swydd. Roedd Keith Towler yn Gomisiynydd Plant Cymru rhwng 2008 a 2015. Dywed Llywodraeth Cymru ( dim dyddiad )

“ Fel ail Gomisiynydd Plant Cymru, mae wedi cyhoeddi nifer o adroddiadau yn cynnwys rhai ar eiriolaeth, amddiffyn plant, chwarae, masnachu mewn plant, gofalwyr ifanc, plant a phobl ifanc ag anableddau a phlant sy’n derbyn gofal. “ 
     Roedd Keith Towler yn gweld y pwysigrwydd y mae chwarae yn cael ar datblygiad plant yn y blynyddoedd cynnar. Dywed Towler ( 2015 ) “ Little did I know seven years ago that play would form such an important part of my life as Commissioner. “ a “ Seven years on, I am still acutely aware of how important play is to children and young people. “ ( International Play Association, 2015 )
      Trwy gael Comisiynydd Plant Cymru sydd yn adnabod pwysigrwydd bod plant blynyddoedd cynnar yn cael amser i chwarae mae hyn yn sicrhau bod Erthygl 31 o’r Confensiwn y Cenhedloedd Unedig ar Hawliau Plant yn cael ei hybu sydd yn dweud
“ Eich hawl i ymlacio a chwarae “. Mae chwarae hefyd yn rhan pwysig o’r cwricwlwm yng Nghymru sydd yn pwysleisio’r ffaith bod plant yn y blynyddoedd cynnar yn dysgu trwy chwarae. Dywed Early Years Matters ( dim dyddiad ) bod plant yn datblygu ei sgiliau iaith, emosiynol, creadigol a deallusol. Yn lleoliadau blynyddoedd cynnar mae pob maes dysgu wedi cael ei gosod fel bod plant yn gallu chwarae ynddynt ac yn dysgu heb iddynt sylweddoli eu bod yn dysgu'r un pryd.

Y Comisiynydd presennol yng Nghymru yw Sally Holland. Fe ddaeth Sally Holland yn Gomisiynydd Plant Cymru yn Ebrill 2015 ac fe fydd ei amser yn y swydd yn dod i ben yn yr wythnosau nesaf, sef yn Ebrill 2022. Cyn dod yn Gomisiynydd fe roedd Sally Holland yn gweithio fel Gweithiwr Cymdeithasol.  Yn ystod ei chyfnod fel Comisiynydd mae ei gwaith wedi cynnwys gweithio ar iechyd meddwl a lles plant, strategaethau atal bwlio, lleihau anghydraddoldebau a gwella’r broses o symud o fod yn blant a phobol ifanc gydag anableddau dysgu ( Comisiynydd Plant Cymru, dim dyddiad ).
     Ers i Sally Holland ddechrau ar ei swydd fel Comisiynydd Plant Cymru yn 2015, mae’r ddwy flynedd diwethaf wedi cael eu cymryd drosodd gan y pandemig, Covid-19. Fe wnaeth y pandemig newid bywydau plant Cymru dros nos ac mae hyn wedi cael effaith mawr ar fywydau plant ac mae dal rhai plant sydd yn dioddef o effaith y pandemig. Fe wnaeth bywydau plant newid mewn nifer o wahanol ffyrdd er enghraifft dim ysgol, dim gweld eu teulu tu allan i’r rhai mae’n byw gyda, newid yn y cartref gyda nifer o rieni yn colli eu swyddi a llawer o ffactorau arall.
    Mae Sally Holland wedi bod yn canolbwyntio ar sut mae’r pandemig wedi effeithio ar blant ar draws Cymru gyfan ac fe wnaeth datblygu'r adroddiad a elwir yn 
“ Coronafeirws a ni “ (2021 ) . Dywed mai'r pedwar prif nod oedd:
· Gwneud yn siŵr bod gan blant, pobol ifanc a’u teuluoedd wybodaeth a chyngor clir a dibynadwy
· Gwirio bod plant y gallai fod angen mwy o gefnogaeth arnynt nag eraill yn ddiogel ac yn derbyn eu hanghenion
· Gwneud yn siŵr bod plant a phobl ifanc yn cael gwrandawiad
· Helpu’r llywodraeth a gwasanaethau eraill i glywed am brofiadau a barn plant a phobl ifanc, ac ymateb iddyn nhw.
Trwy gwneud hyn mae Comisiynydd Plant Cymru wedi sicrhau bod nifer o’r hawliau sydd gan pob plentyn yng Nghymru yn cael ei parchu, er engraifft Erthygl 12 “ Eich hawl i ddweud beth ddylai digwydd ac i rywun wrando arnoch. “, Erthygl 13 “ Eich hawl i gael gwybodaeth “ Erthygl 17: " Eich hawl i wybodaeth onest yr ydych yn ei ddeall gan bapurau newydd a’r teledu “ ac Erthygl 23 “ Eich hawl i ofal arbennig a chymorth os ydych yn anabl er mwyn i chi fyw bywyd llawn ac annibynnol. “.
        Mae’n beth positif bod Sally Holland yn gwneud yn siŵr bod plant Cymru yn cael pob cymorth ac sydd angen arnynt pan mae’n dod i ddelio gyda coronafeirws gan nid ydynt yn gwybod pa effaith y bydd hyn yn cael a’r plant Cymru yn y dyfodol. Gall fod yn syniad da bod y Comisiynydd nesaf yn paratoi gyda chynnig cymorth i wneud gyda’r pandemig fel bod y siawns o’r pandemig yn cael effaith mawr a’r dyfodol plant yn lleihau.

Rhan 3

Mae plant blynyddoedd cynnar y dyddiau yma yn gorfod delio gyda nifer o agweddau cymdeithasol sydd yn cael effaith mawr ar eu bywydau. Enghraifft o hyn yw tlodi. Mae  Joseph Rowtree Foundation ( dim dyddiad ) yn diffinio tlodi fel “ Poverty is when your resources are well below your minimum needs“. Mae hyn yn golygu nad yw teuluoedd yn gallu fforddio i brynu'r pethau sydd yn angenrheidiol a hefyd yn ei weld yn anodd i dalu biliau. Dywed Public Health Scotland ( 2021 ) bod byw mewn tlodi yn cael effaith negyddol ar iechyd plentyn, ei datblygiad cymdeithasol, emosiynol a gwybyddol, ei ymddygiad a’i ganlyniadau addysgiadol.   
Yn ôl Child Poverty Action Group ( dim dyddiad ) roedd yna 4.3 miliwn o blant yn y Deyrnas Unedig yn byw mewn tlodi rhwng 2019  a 2020, mae hynny tua 31 y cant o blant. Fe wnaeth Llywodraeth Cymru ( 2021 ) darganfod bod 31 y cant o blant Cymru yn byw mewn tlodi rhwng o 2017 a 2020. Dywed hefyd bod hyn yn gynnydd o 28 y cant y flwyddyn ar ôl hynny. Yn ôl BBC ( 2021 ) mae gan Gymru'r lefelau uchaf o blant yn byw sydd mewn tlodi yn y Deyrnas Unedig, dywed bod 31% o blant Cymru yn byw mewn tlodi lle yn Lloegr mae 30% o blant yn byw mewn tlodi a 24% yn Yr Alban a Gogledd Iwerddon. Dywed The Guardian ( dim dyddiad ) bod y Deyrnas Unedig wedi bod yn ceisio ers y flwyddyn 1999 i leihau'r nifer o blant sydd yn byw mewn tlodi ond hyd ynn hyn nid ydynt wedi llwyddo i gyflawni'r addewid yma. Nid yw yn amlwg pam bod lefelau o dlodi yng Nghymru yn waeth nag yng ngwledydd arall y Deyrnas Unedig, ond dywed Simmonds ( dim dyddiad, dyfynnwyd yn ITV 2021 ) bod llawer o rieni yn ei chael yn anodd i gael yr adnoddau a sgiliau i roi'r cymorth sydd angen ar addysg a datblygiad plentyn sydd yn gallu arwain at dipyn o straen ychwanegol yn y cartref.
    Pryder mawr mae rhaid i rieni'r plant sydd yn byw mewn tlodi i ddelio gydag yw delio gyda sut maent yn mynd i roi bwyd i’w plant, oherwydd hyn bydd y darn yma o waith yn canolbwyntio ar dlodi bwyd plant blynyddoedd cynnar.
        Mae’n bwysig bod plant yn y blynyddoedd cynnar yn cael digon o fwyd sydd yn cynnwys diet iach dywed indirect ( dim dyddiad ) bod beth mae plant yn ei fwyta ac yfed yn yr adeg hon o’u bywydau yn gallu cael effaith ar eu bywyd am nifer o flynyddoedd i ddod. Dywed HalibOrange ( dim dyddiad ), trwy roi diet iach a cytbwys i blentyn mae hynny yn sicrhau ei bod yn cael y maethynnau angenrheidiol sydd angen arnynt i dyfu a datblygu mewn i blant iach.

     Gyda nifer o deuluoedd sydd yn byw mewn tlodi, mae angen iddynt, mewn nifer o sefyllfaoedd, blaenoriaethu beth i wario eu harian arno, er enghraifft efallai bod ddim digon o arian i dalu biliau i gadw’r tŷ ac i brynu digon o fwyd i bawb. Oherwydd hyn mae llawer o blant yn gorfod mynd heb fwyd yn gyfan gwbl am rhai prydiau neu ond yn cael rhywbeth bach i fwyta fel bisged neu fyrbryd arall. Gan fod y nifer o blant sydd yn byw mewn tlodi yng Nghymru yn uchel mae gan leoliadau blynyddoedd cynnar ddyletswydd i helpu gyda’r sefyllfa a sicrhau bod pob plentyn yn cael y prydiau bwyd sydd angen arnynt.
     Un ffordd y mae’r ysgolion yn sicrhau bod plant sydd yn byw mewn tlodi yn cael pryd o fwyd tra yn eu gofal nhw yw trwy gynnig cinio yn yr ysgol am ddim. Yn ôl CBBC ( 2021 ) mae 87,000 o blant yng Nghymru rhwng pump a phymtheg mlwydd oed yn cael prydiau bwyd am ddim mewn ysgolion a bod y cyfle yma nawr yn mynd i gael i gynnig i bob plentyn rhwng pedair ac un ar ddeg mlwydd oed. Dywed Canolfan Gyfreithiol y Plant Cymru ( 2021 ) mae ar hyn o bryd dim ond teuluoedd sydd yn derbyn llai na £7,400 sydd yn gymwys i dderbyn prydiau bwyd am ddim yn yr ysgolion. Mae cynnig prydiau bwyd am ddim yn yr ysgolion yn fantais i blant sydd yn byw mewn ardaloedd gyda statws economaidd cymdeithasol is gan ei bod yn hybu bwyta’n iach ac yn lleihau anghydraddoldebau iechyd rhwng plant oedran ysgol.
     I’r plant sydd yn derbyn prydiau bwyd am ddim yn ysgolion mae hyn hefyd yn cynnwys brecwast am ddim. Mae’n bwysig iawn bod plant blynyddoedd cynnar yn cael brecwast pob dydd gan fod Adolphus, Lawton a Dye ( 2019 ) yn dweud bod brecwast yn gwella gweithrediad gwybyddol plentyn, yn enwedig eu cof, canolbwyntio a gweithrediad gweithredol. Dywed hefyd ei fod yn gwella eu perfformiad academaidd ac yn cynyddu ymddygiad ar-dasg yn y dosbarth. Cytunir Gavin ( 2021 ) ar y pwysigrwydd bod plant yn cael brecwast ac yn ychwanegu, os nad yw plant yn cael brecwast yna byddent wedi blino, aflonydd neu lidiog gan fod eu cyrff heb gael yr egni o’r bwyd sydd angen arnynt am y dydd sydd o’u blaen gan fod y corff yn newid bwyd mewn i egni.
     Mae lleoliadau blynyddoedd cynnar ar draws Cymru nawr yn cynnig rhwng deg awr lan at ddeg ar hugain awr o ofal plant am ddim i blant rhwng tair a phedair blwydd oed. Mae’r cynnig yma yn gallu cael ei defnyddio mewn nifer o wahanol fathau o leoliadau er enghraifft meithrinfeydd, gofalwyr plant, grwpiau chwarae,  meithrinfa neu ofal allan o’r ysgol ( 2022 ). Os yw lleoliadau blynyddoedd cynnar yn cynnig y cyfieuon yma i rieni yna mae yn gallu tynnu'r straen bant oddi ar y teuluoedd o orfod talu am ofal plant. Mae hyn yn rhyddhau rhywfaint o’r arian sydd yn dod i mewn i’r cartref ac sydd yna yn gallu mynd tuag at sicrhau bod yna ddigon o fwyd yna i’r plant i gael y prydiau bywyd sydd angen arnynt.

Er y gallwn weld bod yna digon o gymorth allan yna i helpu teuluoedd i sicrhau bod eu plant yn cael prydiau bwyd, oherwydd y pandemig diweddar COVID-19 nid yw lleoliadau wedi bod ar agor er mwyn gallu darparu'r gwasanaethau yma i blant a’u teuluoedd. Fe wnaeth y pandemig newid bywydau nifer o deuluoedd ar draws y byd. Dywed Westwater ( 2021 ) rhwng Mawrth 2020 a 2021 fe wnaeth 302,400 fwy o blant cymhwyso i allu cael prydiau bwyd yn yr ysgol am ddim. Roedd y cynnydd yma oherwydd bod nifer o bobol wedi colli swyddi oherwydd y pandemig ac felly nid oedd cymaint o arian yn dod mewn i gartrefu. Roedd hyn yn golygu bod nifer o blant yn mynd am gyfnodau heb gael bwyd neu ond yn cael rhywbeth bach i fwyta. Dros gyfnod y pandemig dywed The Trussell Trust ( 2020 ) mae teuluoedd gyda phlant cafodd eu heffeithio fwyaf gyda phrinder bwyd a dywed bod yna cynnydd o 61% o barseli bwyd wedi cael ei rhoi allan ers i’r pandemig i ddechrau.
     Mae hefyd yn bwysig bod gan blant fynediad i fwyd gan ei fod yn un o’u hawliau yn y Confensiwn Cenhedloedd Unedig a’r Hawliau Plant o dan erthygl 24 sydd yn dweud “ Eich hawl i fwyd a dŵr da ac i weld meddyg os ydych yn sâl “

